Fridericus-Gulielmus Lübke
Fridericus-Gulielmus (vulgo: Friedrich Wilhelm) Lübke (natus 25 Augusti 1887, mortuus 16 Octobris 1954 apud Flensburgum) vir publicus Germaniae et sodalis Christianae Democraticae Unionis Germaniae erat.

Iuventus Munusque 
Lübke, frater Hinrici Luebke, qui postea Praeses Foederalis Germaniae electus est, nauta fuit atque annis 1901 - 1920 maribus omnibus navigabat. Bello Orbis Terrarum I in navigio subaqualis militavit. Post bellum finitum Germania naves mercatorias amisit, Lübke fundum emit et agricola laboravit. Bello Orbis Terrarum II legatus militum classis Aarhusii in Dania erat.

Cursus honorum 
Lübke, qui post bellum finitum sodalis CDU factus est, 2 Decembris 1946 legatus senatus terrae Slesvici et Holsatiae nominatus est et in hoc officium ad 1950 mansit. Cum anno 1951 Gualterius Bartram (CDU) a magistratu praesidis ministrorum huius terrae foederalis se recedere coactus esset, quod sodalis NSDAP fuisset, Lübke 25 Iunii eius successor creatus est. Cum et paene omnes administri Bartram sodales NSDAP fuissent, Lübke primis diebus et ministeria varia rexit. Propter morbum cancri gravem 11 Octobris 1954 magistratum relinquere coactus est. Dehinc iterum legatus senatus terrae erat. Successor eius Kai-Uwe de Hassel praeses ministrorum creatus est. Paucis diebus post Lübke mortuus est.

Nexus Externi 
 Curriculum vitae in pagina senatus terrae Slesvici et Holsatiae

Nati 1887
Mortui 1954
Praesides ministrorum Slesvici et Holsatiae